CELEX: C2005/106/81
Language: sk
Date: 2005-04-30 00:00:00
Title: Vec T-95/05: Žaloba podaná dňa 14. februára 2005: Jean Dehon proti Európskemu parlamentu

30.4.2005   
            
            
               SK
            
            
               Úradný vestník Európskej únie
            
            
               C 106/40
            
         Žaloba podaná dňa 14. februára 2005: Jean Dehon proti Európskemu parlamentu
   (Vec T-95/05)
   (2005/C 106/81)
   Jazyk konania: francúzština
   Jean Dehon, bydliskom v Hagen (Luxembursko), v zastúpení: Sébastien Orlandi, Xavier Martin M., Albert Coolen, Jean-Noël Louis a Etienne Marchal, advokáti, ktorí si zvolili adresu na doručovanie v Luxemburgu, podal 14. februára 2005 na Súd prvého stupňa Európskych spoločenstiev žalobu proti Európskemu parlamentu.
   Žalobca navrhuje, aby Súd prvého stupňa:
   
               —
            
            
               zrušil rozhodnutie Európskeho parlamentu z 29. apríla 2004 o menovaní inej osoby na pracovné miesto zástupcu vedúceho francúzskej prekladateľskej sekcie,
            
         
               —
            
            
               zaviazal Európsky parlament nahradiť trovy konania.
            
         Žalobné dôvody a hlavné tvrdenia
   Žalobca v tejto veci napáda zamietnutie jeho kandidatúry na pracovné miesto zástupcu vedúceho francúzskej prekladateľskej sekcie orgánom povereným menovaním. Iný kandidát bol menovaný po vyhlásení oznámenia o vnútornom výberovom konaní LA/113 (oznámenie o voľnom mieste č. 9192).
   Žalobca na podporu svojich tvrdení sa dovoláva porušenia článku 233 Zmluvy o ES, porušenia článku 29 ods. 1 Služobného poriadku, porušenia zásady služobného postupu ako aj porušenie povinnosti odôvodnenia.
   Žalobca z tohto hľadiska konkrétne uplatňuje:
   
               —
            
            
               K spornému menovaniu došlo bez toho, aby bola preskúmaná kandidatúra žalobcu.
            
         
               —
            
            
               Nebolo dodržané prednostné poradie medzi rôznymi postupmi na obsadenie pracovných miest, ako sú stanovené v článku 29 služobného poriadku.
            
         
               —
            
            
               Nevydanie rozhodnutia o kandidatúre žalobcu podľa konania o povýšení/preložení je o to závažnejšie, že postup obsadenia uvedeného pracovného miesta už bol predmetom zrušujúceho rozsudku z 15. novembra 2000 (Dehon/Parlament, T-261/99). Výkon tohto rozsudku pritom obsahoval navrátenie do stavu, aký bol predtým, ako sa nastali okolnosti preskúmané súdom.